**ראיין גרסיה** (באנגלית: **Ryan Garcia**; נולד ב-8 באוגוסט 1998) הוא מתאגרף אמריקאי. בשנת 2021 החזיק באופן זמני בתואר אלוף העולם במשקל קל מטעם ה-WBC. נכון למאי 2023, גרסיה מדורג כמתאגרף הפעיל הרביעי הטוב ביותר בעולם בקטגוריית המשקל הקל על ידי מגזין "הזירה", השביעי הטוב ביותר על ידי אתר BoxRec (אנ'), השמיני הטוב ביותר על ידי מועצת דירוג האגרוף הטרנס-לאומית (TBRB), והשישי הטוב ביותר במשקל מעורב קל על ידי רשת ESPN.

קריירה חובבנית
--------------

גרסיה החל לעסוק באגרוף בגיל 7. בשנים שלקראת אולימפיאדת ריו דה ז'ניירו ב-2016 הוא סיפר כי הוא חולם להשתתף בה מטעם ארצות הברית. הוא היה לאלוף המדינה למתאגרפים חובבנים 15 פעמים, כשהשיג תוצאה סופית של 15–215 בתחום החובבני.

קריירה מקצועית
--------------

### ראשית דרכו

ב-9 ביוני 2016, כשהיה בגיל 17, החלה הקריירה המקצועית של גרסיה. בקרב המקצועני הראשון שלו הוא התחרה נגד אדגר מזה בעיר טיחואנה, וניצח בנוקאאוט טכני (TKO). מספר חודשים בלבד לאחר מכן, בנובמבר 2016, גרסיה חתם בחברת האגרוף המקצועית Golden Boy Promotions (אנ'). אוסקר דה לה הויה (אנ'), מתאגרף מקסיקני לשעבר העומד בראש חברת האגרוף, הודיע כי גרסיה יתחרה לראשונה ב-17 בדצמבר 2016, באירוע המרכזי למשקל קל-כבד של קרב הופקינס-סמית' באולם הספורט "הפורום" בלוס אנג'לס. גרסיה ניצח בקרב בסיבוב השני, בנוקאאוט.

בין אוקטובר 2018 לפברואר 2022 גרסיה התאמן עם אדי ריינסו, אשר עובד גם עם המתאגרפים קנלו אלוורז ואוסקר ואלדז בסן דייגו, קליפורניה.

בספטמבר 2019, גרסיה האריך את התקשרותו עם Golden Boy Promotions, וחתם בה על חוזה חדש לחמש שנים.

### הצלחה מקומית

#### גרסיה נגד דונו

חברת Golden Boy הודיעה כי התחרות הבאה של גרסיה תהיה באחד האירועים העיקריים של קרב קאנלו אלוורז נגד סרגיי קובליוב (Canelo Álvarez vs. Sergey Kovalev) באולם הספורט גארדן ארנה שב-MGM Grand. ב-18 בספטמבר 2019 נודע כי רומרו דונו יהיה המתמודד הבא נגד גרסיה. גרסיה הביס את דונו בנוקאאוט בסיבוב הראשון, וזכה בתואר הכסף של WBC בקטגוריית המשקל הקל.

#### גרסיה נגד פונסקה

ב-2 בינואר 2020 הודיעה Golden Boy כי גרסיה יתמודד מול פרנסיסקו פונסקה (אנ') בקרב שייערך ב-14 בפברואר באולם הספורט "הונדה סנטר" באנהיים. בקרב, גרסיה הנחית שבעה אגרופים ואז הנחית לעברו מכת מגל (Hook) זריזה ביד שמאל, וניצח בנוקאאוט בסיבוב הראשון.

#### גרסיה נגד קמפבל

ב-8 באוקטובר 2020 נודע כי גרסיה יתמודד מול זוכה מדליית הזהב האולימפי לוק קמפבל (אנ') על התואר הזמני של אלוף העולם במשקל קל מטעם ה-WBC, בקרב שייערך באתר הנופש והקזינו פנטזי ספרינגס הממוקם באינדיו, קליפורניה. במקור הקרב תוכנן להיערך ב-5 בדצמבר 2020, אך הוא נדחה ל-2 בינואר 2021 בשל הידבקותו של קמפבל במחלת הקורונה. גם מיקום הקרב הוחלף והוא נערך לבסוף באולם הספורט אמריקן איירליינס סנטר שבדאלאס, טקסס. בסיבוב השני בקרב נגד קמפבל, גרסיה הופל לראשונה בקריירה המקצועית שלו. עם זאת, הוא עמד בנפילה לאחר שהתרומם ממקומו זמן קצר לאחר פגיעתו ביריעה. בהמשך הקרב, בסיבוב השביעי, גרסיה הכה את קמפבל על ידי זריקת גוף, שחתמה את הקרב לטובתו. על פי הנתונים הסטטיסטיים של הקרב, גרסיה גבר על קמפבל מבחינת מספר החבטות (94 לעומת 74; הפרש של 32%), מבחינת חבטות הכוח (77 לעומת 51; הפרש של 44%), כאשר לעומת זאת קמפבל גבר על גרסיה במכות ישרות (Jab) (23 לעומת 17; הפרש של 15%). בהמשך נודע כי היה זה הקרב האחרון קמפבל לפני פרישתו.

המקום שונה גם למרכז אמריקן איירליינס בדאלאס, טקסס. בסיבוב השני של הקרב שלו עם קמפבל, גרסיה הופל בפעם הראשונה בקריירה המקצועית שלו. הוא שרד את ההפלה, כשהוא קם זמן קצר לאחר שפגע בבד. בהמשך הקרב, בסיבוב 7, גרסיה הכה את לוק קמפבל עם זריקת גוף מסיימת קרב. הנתונים הסטטיסטיים של CompuBox מראים שגרסיה גברה על קמפבל ב-94 עד 74 (32%) בסה"כ באגרופים, ו-77 עד 51 (44%) במכות כוח, כאשר קמפבל גברה על גרסיה בנגיחה של 23 עד 17 (15%). הקרב היה בסופו של דבר הקרב האחרון של קמפבל לפני פרישתו.

#### נגד פורטונה ודיאז (בוטלו)

ב-13 באפריל 2021 דווח באתר DAZN כי גרסיה יתמודד על השמירה על תוארו הזמני כאלוף ה-WBC במשקל קל, בו זכה באחרונה, בקרב נגד אלוף ה-WBA לשעבר במשקל קל נמוך, חוויאר פורטונה (אנ'). הקרב נקבע ל-9 ביולי במיקום שייקבע בהמשך, כאשר המנצח מבין השניים אמור להיות למתמודד על התואר הקבוע מול אלוף ה-WBC במשקל קל דאז, דווין הייני (אנ'). עם זאת, ב-24 באפריל הודיע גרסיה כי הוא פורש מהקרב, כדי "לנהל את בריאותו ורווחתו", כלשונו. אלוף IBF במשקל קל נמוך לשעבר, ג'וזף דיאז (אנ'), הסכים לעלות לקטגוריית המשקל הקל כדי למלא את מקומו של גרסיה, ולהתמודד נגד פורטונה בקרב ב-9 ביולי. לאחר מכן נשלל מגרסיה תוארו הזמני מטעם ה-WBC, והוא נותר תלוי עבור דיאז ופורטונה במקום זאת.

ב-8 באוקטובר 2021, לאחר ניצחונו של דיאז על פורטונה בקרב ביולי, נודע כי גרסיה עתיד להתמודד מול דיאז בקרב שייערך בלוס אנג'לס ב-27 בנובמבר, על תוארו הזמני במשקל קל מטעם ה-WBC, בו החזיק גרסיה לאחר שניצח את לוק קמפבל ושנשלל ממנו מוקדם יותר באותה שנה. ב-15 באוקטובר 2021, הכתב מייק קופינגר מרשת ESPN חשף כי גרסיה סבל מפציעה בידו וכי בעקבות כך הקרב נגד דיאז יידחה.

#### גרסיה נגד טאגו

ב-4 בפברואר 2022 נודע כי גרסיה יחזור לזירה לאחר תקופה ארוכה של חוסר פעילות, בקרב מול אלוף IBO לשעבר במשקל קל, עמנואל טאגו (אנ'), שייערך ב-9 באפריל. גרסיה גבר על טאגו בקלות והצליח להפיל אותו בסיבוב השני, הפלה שלאחריה זכה פה אחד עם התוצאות 119-108, 119-108 ו-118-109.

#### גרסיה נגד פורטונה

ב-16 ביולי 2022 התמודד גרסיה נגד חוויאר פורטונה בקרב משקל מעורב קל שנערך בקריפטו. קום ארנה שבלוס אנג'לס, קליפורניה. גרסיה שלט לאורך הקרב והשיג שלוש הפלות בסיבוב השני, כאשר לבסוף הביס את פורטונה לאחר שישה סיבובים בנוקאאוט טכני.

#### גרסיה נגד דייוויס

ב-24 בפברואר 2023 נודע כי גרסיה יתמודד מול גרבונטה דייוויס בקרב שייערך ב-22 באפריל בלאס וגאס, נבאדה, במסגרת תחרות עד 61 ק"ג (136 ליברות). אותה תחרות הייתה אירוע PPV משותף לשתי רשתות השידור שואוטיים ו-DAZN (אנ'). דייוויס מוטט את גרסיה בסיבוב השני, ולאחר מכן גם בסיבוב השביעי על ידי זריקת גוף. גרסיה לא הצליח להתרומם ממקומו בתוך עשר השניות לספירת השופט, מה שהעניק לדייוויס את ניצחונו בנוקאאוט. בעקבות הקרב, גרסיה ספק ביקורת מדמויות שונות בעולם האגרוף על כך שלא התרומם בסיבוב השביעי. בהופעתו בתוכנית "Max on Boxing", המתאגרף טימותי ברדלי (אנ') טען כי גרסיה "פרש", ואמר "תקשיב לי. אם אתה יכול לקום ב-11 [שניות], למה אתה לא יכול לקום ב-9? אם אתה יכול להביט למעלה, אתה יכול לקום [...] והוא בחר שלא". הסוכן אדי הרן (אנ') ציין, "אי אפשר לומר שהוא לא פרש. אבל אני לא מאשים אותו על שעשה כך, כמו שרוב האנשים במצב הזה היו עושים כך. אבל לפרוש זה להחליט שלא להמשיך, והוא החליט שלא להמשיך". היה זה הפסדו הראשון של גרסיה כמתאגרף מקצועני.

חיים אישיים
-----------

גרסיה מגיע ממשפחה גדולה. הוריו היו מעורבים באופן פעיל בקריירה החובבנית שלו. הם ממשיכים לסייע לו בקריירה המקצועית שלו, כאשר אביו ממשיך לשמש כאחד מהמאמנים שלו ואמו עובדת כעוזרת האדמיניסטרטיבית האישית שלו לפרויקטים מסחריים. במרץ 2019 נולדה בתו של גרסיה.

על אף שגרסיה הוא אמריקאי מלידה ולאום, גרסיה מרבה לבטא את המורשת המקסיקנית שלו באישיותו. לעיתים קרובות הוא נושא את דגל ארצות הברית ודגל מקסיקו יחד לתוך זירות הקרב, ולעיתים קרובות לובש צבעי אדום, לבן וכחול (צבעי דגל ארצות הברית). הוא היה מתאמן אצל אדי ריינסו, אשר מאמן גם את המתאגרפים קנלו אלוורז ואוסקר ואלדז בסן דייגו, קליפורניה, מאוקטובר 2018 עד פברואר 2022. נכון ל-2023 מאמנו הוא ג'ו גוזן.

במהלך 2021, גרסיה חתם על חוזה פרסום עם מותג משקאות הספורט האמריקאי Gatorade (אנ'), במסגרתו יופיע בפרסומות טלוויזיה המפרסמות את מוצרי המותג, ובכך הפך למתאגרף האמריקאי הראשון אי פעם שהופיע בקמפיין של החברה. בחלק מהפרסומות, גרסיה מופיע עם הכדורסלן דמיאן לילארד מליגת ה-NBA.

בדצמבר 2022, גרסיה החל להתאמן בג'ו ג'יטסו ברזילאי בהדרכת רנר גרייסי (אנ').

קישורים חיצוניים
----------------

ויקישיתוף מדיה וקבצים בנושא **ראיין גרסיה** בוויקישיתוף
* ראיין גרסיה, ברשת החברתית פייסבוק
* ראיין גרסיה, ברשת החברתית טוויטר
* ראיין גרסיה, ברשת החברתית אינסטגרם
* ראיין גרסיה, ברשת החברתית טיקטוק
* ראיין גרסיה, סרטונים בערוץ היוטיוב
* ראיין גרסיה, באתר BoxRec
* ראיין גרסיה, באתר טאפולוגי
* ראיין גרסיה, באתר Golden Boy Promotions

הערות שוליים
------------

1. ↑  Muehlhausen, Steven (15 באוקטובר 2021). "Ryan Garcia Injured, Out Of JoJo Diaz Fight". *DAZN*. ארכיון מ-12 בפברואר 2022. נבדק ב-13 בפברואר 2022. `{{cite web}}`:  (עזרה)
2. ↑  "Lightweight Ratings". *The Ring*. נבדק ב-2 במאי 2023. `{{cite web}}`:  (עזרה)
3. ↑  "BoxRec ratings". *BoxRec*. נבדק ב-2 במאי 2023. `{{cite web}}`:  (עזרה)
4. ↑  "TBRB rankings". *Transnational Boxing Rankings Board*. נבדק ב-2 במאי 2023. `{{cite web}}`:  (עזרה)
5. ↑  "Divisional rankings -- The best top 10 fighters per division". *ESPN*. נבדק ב-2 במאי 2023. `{{cite web}}`:  (עזרה)
6. ↑  Quintero, Jose (25 במאי 2014). "Garcia has sights set on Olympics". *Victorville Daily Press*. Gannett. ארכיון מ-11 במרץ 2023. נבדק ב-11 במרץ 2023. `{{cite web}}`:  (עזרה)
7. 1 2  Pugmire, Lance (7 בנובמבר 2016). "Golden Boy signs major lightweight prospect Ryan Garcia". *Los Angeles Times*. ארכיון מ-8 ביוני 2020. נבדק ב-31 במאי 2020. `{{cite web}}`:  (עזרה)
8. ↑  "BoxRec: Ryan Garcia". *BoxRec*. ארכיון מ-3 ביוני 2020. נבדק ב-31 במאי 2020. `{{cite web}}`:  (עזרה)
9. ↑  shubhangi (2022-11-03). "Ryan Garcia Net Worth And Successful Career: A Detailed Look - LetsUpdateWorld.com". *Letsupdateworld* (באנגלית אמריקאית). ארכיון מ-13 בינואר 2023. נבדק ב-2023-01-13. `{{cite web}}`:  (עזרה)
10. ↑  Rafael, Dan (18 בספטמבר 2019). "Golden Boy signs Garcia to multiyear extension". *ESPN*. ארכיון מ-10 באוגוסט 2020. נבדק ב-31 במאי 2020. `{{cite web}}`:  (עזרה)
11. ↑  "Ryan Garcia to fight Romero Duno as part of multiyear extension with Golden Boy". *Los Angeles Times*. 19 בספטמבר 2019. ארכיון מ-3 בנובמבר 2019. נבדק ב-31 במאי 2020. `{{cite web}}`:  (עזרה)
12. ↑  Idec, Keith. "Ryan Garcia Destroys Romero Duno in One Round". *BoxingScene*. ארכיון מ-22 באפריל 2023. נבדק ב-31 במאי 2020. `{{cite web}}`:  (עזרה)
13. ↑  Akopyan, Manouk (בינואר 2020). "Ryan Garcia gets his chance for a featured fight against Francisco Fonseca". *Los Angeles Times*. ארכיון מ-15 במרץ 2020. נבדק ב-31 במאי 2020. `{{cite web}}`:  (עזרה)
14. ↑  Lee, Alicia (15 בפברואר 2020). "Watch boxer Ryan Garcia knock out Francisco Fonseca in just over a minute into their match". *CNN*. ארכיון מ-16 בפברואר 2020. נבדק ב-31 במאי 2020. `{{cite web}}`:  (עזרה)
15. ↑  "California venue confirmed for Ryan Garcia vs Luke Campbell battle". *Worldboxingnews.net*. 30 באוקטובר 2020. ארכיון מ-29 בנובמבר 2020. נבדק ב-3 בנובמבר 2020. `{{cite web}}`:  (עזרה)
16. ↑  Happe, Liam. "Ryan Garcia vs. Luke Campbell rescheduled for January 2, 2021". *DAZN News*. ארכיון מ-6 בינואר 2021. נבדק ב-3 בינואר 2021. `{{cite web}}`:  (עזרה)
17. ↑  "Venue change and undercard for Ryan Garcia vs. Luke Campbell revealed". *Fight Sports*. 7 בדצמבר 2020. ארכיון מ-8 בינואר 2021. נבדק ב-3 בינואר 2021. `{{cite web}}`:  (עזרה)
18. ↑  Muehlhausen, Steven. "Ryan Garcia's technical knock-out on Luke Campbell had won Garcia the interim WBC champ". *DAZN News*. ארכיון מ-2 בינואר 2021. נבדק ב-3 בינואר 2021. `{{cite web}}`:  (עזרה)
19. ↑  "Ryan Garcia vs. Luke Campbell - CompuBox Punch Stats". *CompuBox*. ארכיון מ-22 באפריל 2023. נבדק ב-3 בינואר 2021. `{{cite web}}`:  (עזרה)
20. ↑  "GB gold medalist Campbell retires from boxing". *ESPN.com* (באנגלית). 30 ביולי 2021. ארכיון מ-8 באוקטובר 2021. נבדק ב-8 באוקטובר 2021. `{{cite web}}`:  (עזרה)
21. ↑  "Ryan Garcia to defend interim WBC belt against Javier Fortuna on July 9". *DAZN* (באנגלית). 13 באפריל 2021. ארכיון מ-14 באפריל 2021. נבדק ב-14 באפריל 2021. `{{cite news}}`:  (עזרה)
22. ↑  Christ, Scott (24 באפריל 2021). "Ryan Garcia withdraws from fight with Javier Fortuna". *Bad Left Hook* (באנגלית). ארכיון מ-24 באפריל 2021. נבדק ב-24 באפריל 2021. `{{cite web}}`:  (עזרה)
23. ↑  "Garcia stripped of his interim WBC title". *ringside24*. 24 במאי 2021. ארכיון מ-29 באוקטובר 2021. נבדק ב-29 באוקטובר 2021. `{{cite web}}`:  (עזרה)
24. ↑  "WBC Lightweight division news" (באנגלית אמריקאית). ארכיון מ-29 באוקטובר 2021. נבדק ב-29 באוקטובר 2021. `{{cite web}}`:  (עזרה)
25. ↑  Esco, Wil (8 באוקטובר 2021). "Ryan Garcia reaches terms with Joseph Diaz Jr for November 27 fight". *Bad Left Hook* (באנגלית). ארכיון מ-8 באוקטובר 2021. נבדק ב-8 באוקטובר 2021. `{{cite web}}`:  (עזרה)
26. ↑  Coppinger, Mike (15 באוקטובר 2021). "Lightweight star Ryan Garcia suffers hand injury; fight with Joseph Diaz Jr. to be postponed". *ESPN* (באנגלית). ארכיון מ-15 באוקטובר 2021. נבדק ב-15 באוקטובר 2021. `{{cite web}}`:  (עזרה)
27. ↑  "Garcia to make comeback vs. Tagoe on April 9". *ESPN.com* (באנגלית). 4 בפברואר 2022. ארכיון מ-4 בפברואר 2022. נבדק ב-5 בפברואר 2022. `{{cite web}}`:  (עזרה)
28. ↑  "Ryan Garcia vs. Javier Fortuna fight results: Live boxing updates, scorecard, start time, undercard". *CBSSports.com* (באנגלית). ארכיון מ-17 ביולי 2022. נבדק ב-2022-07-17. `{{cite web}}`:  (עזרה)
29. ↑  "Davis, Garcia make weight, then things get 'crazy'". *ESPN.com* (באנגלית). 2023-04-22. נבדק ב-2023-04-24.
30. ↑  Tabuena, Anton (2023-02-25). "Ryan Garcia vs Gervonta Davis finally made official". *Bloody Elbow* (באנגלית). ארכיון מ-25 בפברואר 2023. נבדק ב-2023-02-25. `{{cite web}}`:  (עזרה)
31. ↑  Akopyan, Manouk (2 במאי 2023). "Timothy Bradley on Ryan Garcia Quit Claims: 'There Is No Doubt About It'". *Boxing Scene*. נבדק ב-4 במאי 2023. `{{cite news}}`:  (עזרה)
32. ↑  Esco, Wil (4 במאי 2023). "Eddie Hearn believes it's hard to say Ryan Garcia didn't quit against Gervonta Davis". SB Nation. נבדק ב-4 במאי 2023. `{{cite news}}`:  (עזרה)
33. ↑  Quintero, Jose (29 במרץ 2019). "Ryan Garcia takes on fatherhood, lightweight division". *Daily Press (California)* (באנגלית). אורכב מ-המקור ב-8 בינואר 2021. נבדק ב-22 בספטמבר 2019. `{{cite news}}`:  (עזרה)
34. ↑  "Boxer Ryan Garcia now on Oscar De La Hoya's team". *ESPN One Nación*. 8 בנובמבר 2016. ארכיון מ-6 באפריל 2019. נבדק ב-16 בדצמבר 2021. `{{cite web}}`:  (עזרה)
35. ↑  Quintero, Jose (13 בדצמבר 2018). "Garcia pairs with Alvarez's trainer Reynoso as he readies for 17th pro fight". *Daily Press (California)*. אורכב מ-המקור ב-16 בדצמבר 2018. נבדק ב-16 בדצמבר 2021. `{{cite news}}`:  (עזרה)
36. ↑  "Ryan Garcia leaves Eddy Reynoso, now trained by Joe Goosen". *Boxing News 24* (באנגלית). 12 בפברואר 2022. ארכיון מ-12 בפברואר 2022. נבדק ב-12 בפברואר 2022. `{{cite web}}`:  (עזרה)
37. ↑  "Ryan Garcia becomes first American boxer to land an endorsement deal with Gatorade". ארכיון מ-27 באפריל 2022. נבדק ב-27 באפריל 2022. `{{cite web}}`:  (עזרה)
38. ↑  Jones, Phil (21 בדצמבר 2022). "Boxing Star Ryan Garcia Starts Training BJJ With Rener Gracie". ארכיון מ-21 בדצמבר 2022. נבדק ב-21 בדצמבר 2022. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ראיין גרסיה"**.